Cuneiform Tablet TTC 27
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
um-ma im-dì-DINGIR-ma a-na a-šùr-na-da qí-bi-ma i-na ṭup-pì ší-ta-pu-ri-im a-ta-aḫ-da-ar a-na <big_gap> a-šur-ta-ak-la-ku a-<gap> <big_gap> a-na pu-ru-uš-ḫa-tim a-ṣé-er ru-ba-im GAL i-ša-pár-šu-ma iš-ti kà-ri-im e-na-na-tim e-ri-iš-ma um-ma šu-ut-ma a-na a-lim{ki} ḫa-ra-ni e-na-num ù ku-a-tí a-na kà-ri-im ú-ma-ša-aḫ-kà um-ma šu-ut-ma a-šùr-na-da KÙ.BABBAR ma-dam ú-kà-al-ma a-šu-mì na-pá-áš-ti-a e-ṭá-ri lá a-li-a ù a-na kà-ri-im um-ma šu-ut-ma ṭup-pá-am ša ma-lá lu-qú-tám ú-kà-lu lu-šé-ṣí-a-ma am-ra kà-ru-um ú-lá e-ta-na-an-šu-um a-na pu-ru-uš-ḫa-tim i-lá-ak i-na ša-am-ší ṭup-pí ta-ša-me-ú iš-tí ì-lí-áš-ra-ni tí-ib-a a-tal-kam-ma a-pí-iš a-ḫu-kà a-na-kam la-šu ú a-šar KÙ.BABBAR 1 GÍN i-ṣé-ri-kà lá-qá-im lu ni-im-lik-ma ṭé-em-ni lu ni-iṣ-ba-at a-ḫu-kà e-na-šu ik-lá a-sú-ri iš-tù iš-ti ru-ba-im a-wa-sú i-lá-qé-ú a-ma-nu-ma a-na ṣé-ri-a e-ti-qám-ma a-ma-kam e ú-ni bu-lá-tí-kà e it-ba-al e ú-ḫa-li-qá šu-ma lá ta-ḫi-id-ma lá ta-ta-al-kam ḫa-al-qá-a-ti ki-ma a-ḫu-kà ṣa-aḫ-ru-um ú-ni-ú-kà